
Koje ***[dove](https://pitajucene.com/search/dove/questions/ "Pretraži pitanja o dove")*** je sunnet učiti na početku namaza?


* 
* 
* 
* 
* 
* 
* 

 
Koje dove je Poslanik s.a.v.s učio na početku namaza?

Početna ***[dova](https://pitajucene.com/search/dova/questions/ "Pretraži pitanja o dovama")***. Postoji više verzija početne ***[dove](https://pitajucene.com/search/dove/questions/ "Pretraži pitanja o dove")***:


**a)** Vjerovjesnikove, sallallahu alejhi ve sellem, riječi: “Allahumme ba’id bejni ve bejne hatajaje, kema ba’adte bejnel-mešriki vel-magrib. Allahumme nekkini min hatajaje kema junekka-s-sevbul-ebjedu mine-d-denes. Allahummagsilni min hatajaje bil-ma’i ves-seldži vel-bered!


**Prijevod:** (Allahu moj, udalji mene od mojih grijeha kao što si udaljio istok od zapada, Allahu moj, očisti me od grijeha kao što se očisti bijelo odijelo od prljavštine, Allahu moj, okupaj me od mojih grijeha vodom, snijegom i gradom). “345


**b)** Također, njegove, sallallahu alejhi ve sellem, riječi: “Vedždžehtu vedžhije lillezi fetare-s-semavati vel-erda hanifen muslimen ve ma ene minel-mušrikin. Inne salati ve nusuki ve mahjaje ve memati lillahi Rabbil-‘alemin la šerike lehu ve bi zalike umirtu ve ene minel-muslimin. Allahumme Ente-l-Meliku, la ilahe illa Ente, Ente Rabbi ve ene abduke, zalemtu nefsi, va’tereftu bizenbi, fagfir li zunubi džemia. lnnehu la jagfiruz-zunube illa Ente. Vehdini li ahsenil-ahlak, la jehdi li ahseniha illa Ente. Vasrif anni sejjieha, la jasrifu anni sejjieha illa Ente. Lebejke ve sa’dejke, vel-hajru kulluhu fi jedejke, veš-šerru lejse ilejke. Ve ene bike ve ilejke, tebarekte ve te’alejte, estagfiruke ve etubu ilejke!


**Prijevod:** (Okrećem lice prema Onome koji je stvorio nebesa i Zemlju, kao pravovjeran, musliman i ja nisam od mnogobožaca. Uistinu, moj ***[namaz](https://pitajucene.com/search/Namaz/questions/ "Pretraži pitanja o namazu")*** i svi moji obredi, moj život i moja smrt pripadaju samo Allahu, Gospodaru svih svjetova, koji nema sudruga. To mi je naređeno i ja sam od muslimana. Allahu moj, Ti si Vladar, drugog boga osim Tebe nema, Ti si moj Gospodar, a ja Tvoj rob! Sebi sam učinio nasilje i priznajem svoj grijeh, pa mi oprosti sve moje grijehe. Uistinu, grijehe ne oprašta niko drugi osim Tebe. Uputi me na lijepo ponašanje, jer doista na lijepo ponašanje ne upućuje niko drugi osim Tebe. Sačuvaj me lošeg ponašanja jer doista niko drugi osim Tebe ne može me sačuvati lošeg ponašanja. Tebi se odazivam! Sve dobro je u Tvojim rukama, dok se zlo ne pripisuje Tebi. Ja sam uz Tebe i idem ka Tebi. Neka Si blagoslovljen i uzvišen. Od Tebe oprosta tražim i Tebi se kajem!”346


**c)** Prenosi se od Vjerovjesnika, sallallahu alejhi ve sellem, jedna od najljepših početnih dova: “Subhanekellahume ve bi hamdike ve tebareke-smuke ve te’ala džedduke ve la ilahe gajruke!


**Prijevod:** (Slava Tebi, Allahu moj, i sa Tvojom zahvalom i blagoslovom imena Tvoga. Ti si uzvišen i nema boga osim Tebe. “347




---


345 Sahih: Buharija (744), Muslim (598), Ahmed (7124), Ebu Davud (781) i drugi.


346 Sahih: Muslim (771), Ahmed (805), Ebu Davud (760), Tirmizi (3421-3423) i drugi.


347 Sahih mevkuf. Ahmed (11081, 11260), Ebu Davud (775), Tirmizi (242), Nesai (899, 900) od Ebu Se’ida ei-Hudrija, radijallahu anh, a bilježi Ebu Davud (776), Tirmizi (243), od Aiše, radijallahu anha. Pogledati: Miškat (815).


———–  

Iz knjige “RAZUMIJEVANJE FIKHSKIH DOKAZA”  

Autor: dr. ‘Aid el-Karni


Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


